Document ID: 31978R3131

ΚΑΝΟΝΙΣΜΟΣ (ΕΟΚ) αριθ. 3131/78 ΤΗΣ ΕΠΙΤΡΟΠΗΣ της 28ης Δεκεμβρίου 1978 περί της διαδικασίας του διαγωνισμού για τον καθορισμό των εισφορών στον τομέα του ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τον κανονισμό του Συμβουλίου αριθ. 136/66/ΕΟΚ της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 1562/78(2),
τον κανονισμό (ΕΟΚ) αριθ. 2749/78 του Συμβουλίου της 23ης Νοεμβρίου 1978 περί των συναλλαγών λιπαρών ουσιών μεταξύ της Κοινότητος και της Ελλάδος(3),
τον κανονισμό (ΕΟΚ) αριθ. 2751/78 του Συμβουλίου της 23ης Νοεμβρίου 1978 ο οποίος θεσπίζει τους γενικούς κανόνες του καθεστώτος που ισχύει για τον καθορισμό, κατόπιν διαγωνισμού, της εισφοράς κατά την εισαγωγή ελαιολάδου (4), και ιδίως το άρθρο 1 παράγραφος 1,
Εκτιμώντας:
ότι η παρούσα κατάσταση στη διεθνή και στην ελληνική αγορά ελαιολάδου εμφανίζεται συγκεχυμένη, πράγμα που παρεμποδίζει την Επιτροπή από το να προχωρήσει σε ακριβή εξέταση των πραγματικών τάσεων αυτών των αγορών και, κατά συνέπεια, από το να καθορίσει σωστά τις εισφορές κατά την εισαγωγή-
ότι αν συντρέχουν οι όροι που αναφέρονται στο άρθρο 6 παράγραφος 1 του κανονισμού 136/66/ΕΟΚ και στο άρθρο 5 παράγραφος 1 του κανονισμού (ΕΟΚ) 2749/78, πρέπει να τεθεί αμέσως σε εφαρμογή η διαδικασία καθορισμού των ανωτέρω εισφορών με διαγωνισμό,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ύψος των εισφορών κατά την εισαγωγή από τρίτες χώρες και από την Ελλάδα προϊόντων του παραρτήματος καθορίζεται με διαγωνισμό.
Άρθρο 2
Ο ελάχιστες εισφορές καθορίζονται την πρώτη φορά κατά τρόπο ώστε να είναι δυνατή η εφαρμογή τους την 1η Ιανουαρίου 1979.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1979.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 28 Δεκεμβρίου 1978.

Labels: 17
5
3
18
15